Nacia Artgalerio (Pakistano)

La Nacia Artgalerio en la ĉefurbo Islamabado de Pakistano estas la unua nacia artgalerio de la lando. Ĝi staras sur malgranda altaĵeto fronte al la Maĝlis-e-Ŝura (t.e, la Parlamento de Pakistano) kaj  de la Aivan-e-Sadr (la domo de la Prezidanto). La artgalerio malfermiĝis al la publiko dimanĉon la 26-a de aŭgusto 2007. La Nacia Artgalerio de Pakistano estas ano de pli granda organizo nome Pakistana Nacia Artkonsilio.

 Desegno 
En 1989, la propono de Suhail Abbasi kaj de Naim Paŝa de la firmao «M/s Suhail & Pasha, Architects & Planning Consultants Islamabad» venkis tutlandan desegnan konkurson, kaj ĝi estis elektita por la konstruo de la Nacia Artgalerio. Ilia modernisma kubo el brikoj estas modelo de Miesa pureco kaj funkcio.

La galerio, kovranta areon de 1800 kvadrataj jardoj, enhavas 14 galeriojn kun apudaj montriĝaj areoj, ĉambroj por lekcioj, laborejo, kaj magazenoj, laboratorioj, kaj biblioteko. La kvar-etaĝa galerio oferas modernajn servojn, inkluzive de aŭditorio kun kapacito ĝis 400 spektantoj, teatro, scenejoj kaj ekstera teatro. 

 Folkloraj artistoj 
En 2017, La Pakistana Nacia Artkonsilio okazigis apartan trajnan travojaĝon por 36-membra trupo de folkloraj artistoj sur la «aparta trajno Azadi 2017» de la Pakistanaj Fervojoj kiu haltis ĉe diversaj fervojaj stacioj tra Pakistano por amuzi la publikon. Ĉi tiu speciala trajno, kun kvin artgalerioj kaj ses flosiloj, estis aparte preparita ĉe la Pakistana Fervoja-Transporta Fabriko. Laŭ la programo, la trajno ekvojaĝis kelkajn tagojn antaŭ la 14a de aŭgusto 2017, kiu estis la sendependeca tago de Pakistano.

 Bildgalerio 

 Referencoj 

 Vidu ankaŭ 
 Listo de muzeoj en Pakistano

 Eksteraj ligiloj 

 Pakistano Nacia Artkonsilio: retejo kun bildoj de la galerioj 


Kategorio:Vizitindaĵoj en Pakistano
Kategorio:Kulturo de Pakistano
Kategorio:Muzeoj en Pakistano
Kategorio:Islamabado
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj